Ամեն ինչ Եվայի մասին

Ամեն ինչ Եվայի մասին (), 1950 թվականին ռեժիսոր Ջոզեֆ Լեո Մանկևիչի նկարահանած դրամա ժանրի ամերիկյան ֆիլմ՝ հիմնված է Մերի Օրրի «Եվայի իմաստությունը» պատմվածքի վրա ()։

Ֆիլմն արժանացել է 6 Օսկարի և ներկայացված է եղել ևս 14-ի, ինչը ռեկորդային է և նման հաջողության հասել է միայն 1997 թ. «Տիտանիկ» ֆիլմը։

Սյուժե 
Ֆիլմը սկսվում է թատերական հեղինակավոր մրցանակի հանձնման արարողությամբ, որը հանձնվում է երիտասարդ դերասանուհի Եվա Հերինգտոնին, որը սակայն սովորական կարիերայի միջոցով չի հասել այդ բարձունքին, ինչի մասին էլ պատմվում է ֆիլմում։

Եվան, պատահականորեն ծանոթանալով Բրոդվեյի տարեց աստղ Մարգո Չենինգի հետ, դառնում է նրա օգնականը, որը նրա կուռքն էր թատրոնում։ Մարգոն ամեն ինչ ունի՝ հարստություն, ճանաչում, ընկերներ, երիտասարդ սիրեկան։ Համեստ և աշխատասեր Եվան փորձում է ամեն կերպ դուր գալ իր տիրուհուն և երազում է դառնալ նրա նման ճանաչված։ Նրան օգնում է թատերական քննադատ Էդիսոն Դե Վիտը ...

Դերերում 
 Բեթ Դևիս - Մարգո Չենինգ
 Էնն Բաքսթեր - Եվա Հերինգտոն
 Ջորջ Սանդերս - Էդիսոն Դե Վիտ
 Սելեստա Հոլմ - Կարեն Ռիչարդս
 Գերի Մերիլ - Բիլլ Սիմփսոն
 Հյու Մառլոու - Լլոյդ Ռիչարդս
 Գրեգորի Ռատոֆ - Մաքս Ֆաբիան
 Բարբարա Բեյթս - Ֆիբի
 Մերիլին Մոնրո - միսս Կասսուել (էպիզոդիկ դեր)
 Թելմա Ռիտեր - Բերդի
 Ուոլտեր Հեմպդեն - տարեց դերասան

Մրցանակներ և վարկանիշային ցանկեր

Մրցանակներ 
Ֆիլմը ստացել է 15 մրցանակ, ներկայացված է եղել ևս 15-ի, որոնց թվում

Օսկար 
Ֆիլմը ներկայացվել է 14 Օսկարի, ինչը ռեկորդային է Օսկարի պատմության մեջ և նման հաջողության հասել է միայն Ջեյմս Քեմերոնի 1997 թվականին նկարահանված «Տիտանիկ» ֆիլմ աղետը։ 
Ստացել է 6 Օսկար հետևյալ անվանակարգերում.
 Օսկար լավագույն ֆիլմի համար
 Օսկար լավագույն ռեժիսորի համար - Ջոզեֆ Լեո Մանկևիչ
 Օսկար երկրորդ պլանի լավագույն դերասանի համար - Ջորջ Սանդերս
 Օսկար լավագույն հանդերձանքի դիզայնի համար - Էդիթ Հեդ, Չառլա Լա Մեյր
 Օսկար լավագույն ադապտացված սցենարի համար - Ջոզեֆ Լեո Մանկևիչ
 Օսկար լավագույն ձայնային մոնտաժի համար - Ջոզեֆ Լեո Մանկևիչ

ներկայացված է եղել հետևյալ անվանակարգերում
 Օսկար լավագույն դերասանուհու համար - Բեթ Դևիս, Էննն Բաքսթեր
 Օսկար երկրորդ պլանի լավագույն դերասանուհու համար - Սելեստա Հոլմ, Թելմա Ռիտեր
 Օսկար լավագույն մոնտաժի համար - Բարբարա Մակլին
 Օսկար լավագույն բեմադրող նկարչի համար - Լիլ Ուելեր, Ջորջ Դևիս, Թոմաս Լիթլ, Վալտեր Մ. Սկոտ
 Օսկար լավագույն օպերատորական աշխատանքի համար - Միլտոն Կրասներ
 Օսկար լավագույն օրիգինալ երգի համար - Ալֆրեդ Նյուման

Ոսկե Գլոբուս 
Ստացել է 1 Ոսկե Գլոբուս, լավագույն սցենարի համար (Ջոզեֆ Լեո Մանկևիչ), ներկայացված է եղել ևս 5-ի, որոնց թվում լավագույն դրամա ֆիլմ և լավագույն ռեժիսոր։

Կաննի կինոփառատոն 
Ներկայացվել է Կաննի կինոփառատոնի 3 մրցանակի, ստացել 2-ը, լավագույն դերասանուհի (Բեթ Դևիս) և ժյուրիի հատուկ մրցանակ (Ջոզեֆ Լեո Մանկևիչ)։

Այլ մրցանակներ 
Ստացել է նաև 1 BAFTA, 1 Բոդիլ, ԱՄՆ-ի գրողների գիլդիայի և ռեժիսորների գիլդիայի 1-ական մրցանակ և այլն

Վարկանիշային ցանկեր 
Ֆիլմը Ամերիկյան կինոակադեմիայի կողմից հրապարակված ցանկերում գտնվում է հետևալ տեղերում.
 Ամերիկյան բոլոր ժամանակների 100 լավագույն ֆիլմեր - 1997 թ. ցանկ 12, 2007 թ. ցանկ 28
 Ամերիկյան բոլոր ժամանակների ֆիլմերի 100 լավագույն դրական և բացասական հերոսներ - Եվա Հարինգտոն (Էնն Բաքսթեր), 23-րդ որպես բացասական հերոս
 Ամերիկյան բոլոր ժամանակների ֆիլմերի 100 լավագույն խոսքեր - Մարգո Չենինգի «Կապեք ամրագոտիները։ Սպասվում է կոշտ գիշեր» խոսքը 9-րդն է

250 լավագույն ֆիլմեր IMDb-ի վարկածով վարկանիշային ցանկում 88-րդ տեղում է (2012 թվականի հուլիս ամսվա դրությամբ)

Ծանոթագրություններ

Արտաքին հղումներ 

 
 
 All About Eve Script Internet Movie Script Database կայքում
 
 
 Filmsite.org կայքում

Ամերիկյան դրամա ֆիլմեր
Օսկարակիր ֆիլմեր
Սև-սպիտակ ֆիլմեր
1950 ֆիլմեր
Անգլերեն ֆիլմեր
Ջոզեֆ Մանկևիչի ֆիլմեր
Գրական ստեղծագործությունների էկրանավորումներ
20th Century Fox ֆիլմեր
Ամերիկյան ֆիլմեր
Ֆիլմեր, որոնց գործողությունները տեղի են ունենում Նյու Յորքում
Ֆիլմեր թատրոնի մասին
Իրական դեպքերի հիման վրա նկարահանված ֆիլմեր
Ամերիկյան սև-սպիտակ ֆիլմեր
ԱՄՆ-ի ֆիլմերի ազգային գրանցամատյանի ֆիլմեր